Կոն Լի

**Կոն Լի** (, փինյին Gǒng Lì, ), չինական կինոների դերասանուհի և ռեժիսոր, Միացյալ Նահանգներում սնննդի և գյուղատնտեսական ոլորտի，միջազգային բնապահպանության ներկայացուցիչ，խաղաղություն խորհրդանշող կերպար։

1987 թվականին Կոն Լին նկարահանվել է Ճան Յիմոուի «Կարմիր Սորգո» ֆիլմում, որից հետո հայտնի է դարձել։ Այդ ժամանակից ի վեր նա սկսել է համագործակցել Ճան Յիմոուի և 5-րդ սերնդի չին ռեժիսորների հետ։ Ֆիլմը արժանացել է Բեռլինի 38-րդ փառատոնի «Ոսկե արջ» մրցանակին։ 1992 թվականին «Ցյո Ծյուի դատական հայցը» չինական ֆիլմի շնորհիվ նա արժանացավ Վենետիկյան 48-րդ կինոփառատոնի լավագույն դերասանուհի և 13-րդ «Ոսկե աքաղաղ» մրցանակին，դառնալով վենետիկյան ֆիլմիի առաջին չին թագուհին, նաև արժանացել է «Ոսկե առյուծ» մրցանակին։ 1993 թվականին նկարահանվելով «Մնաս բարով իմ հարճ»-ը ֆիլմում, արժանացել է Կաննի 48-րդ կինոփառատոնի «Ոսկե արմավենի» մրցանակին, դառնալով համաշխարհային պատմության մեջ առաջին կինոաստղը, ով արժանացել է Եվրոպական 3 կինոփառատոնների բարձրագուն մրցանակներին։ Նույն տարում նա արժանացել է Բեռլինի կինոփառատոնի «Ոսկե տեսախցիկ» մրցանակին։ 1996 թվականին նա հայտնվել է Ամերիկյան «Թայմ» ամսագրում։ 1997 թվականին Կաննի կինոփառատոնում ժյուրիի անդամ էր, իսկ 1999 թվականին դարձավ Իտալական կինոթանգարանի ներկայացուցիչ։

2000 թվականին «Գեղեցիկ մայրիկ» ֆիլմի շնորհիվ նա արժանացավ Մոնրեալի 24-րդ կինոփառատոնի և Չինաստանի 20-րդ «Ոսկե աքաղաղ » մրցանակաբաշխության «Lավագույն դերասանուհի» մրցանակին, դառնալով առաջին չին դերասանուհին, ով երկու անգամ ստացել է միջազգային «Ա» կլասի կինոմրցանակ։ Նույն տարում նա Բեռլինի 50-րդ կինոփառատոնում զբաղեցրեց գլխավոր ժյուրիի պաշտոնը։ 2002, 2003 թվականին Կոն Լին Վենետիկյան 59-րդ կինոփառատոնում և Տոկիոյի 16-րդ կինոփառատոնում հաջողությամբ ստանձնեց գլխավոր ժյուրիի պաշտոնը։

2004 թվականին նա արժանացել է Կաննի կինոփառատոնի մրցանակին, որը նույն տարում ընդգրկվել է ամերիկյան «Պրեմիերա» ամսագրի «Կինոպատմության մեջ թոփ 100 լավագույն կատարումները» ցուցակում։ 2005 թվականին նա դարձավ չինական հարյուրամյա ֆիլմի թոփ 100 կինոաստղերից մեկը։ 2006 թվականին նա հայտնվեց «Թայմ» ամսագրի «Վաթսունամյա ասիացի հերոսները» և «Վաշինգտոն փոստ»-ի «Տարվա 5 մեծ դերասաններ» ցանկում։ 2007 թվականին «Ոսկե ծաղիկի անեծքը» ֆիլմի շնորհիվ նա արժանացավ Հոնկոնգի 26-րդ կինոփառատոնի մրցանակաբաշխության «Լավագույն դերասանուհի» մրցանակին։ 2010 թվականին Ֆրանսիական կառավարությունը Կոն Լիին շնորհեց «Արվեստի և գրականության» շքանշան։ 2014 թվականին Շանհայի 17-րդ Կինոփառատոնում նա ստանձնեց գլխավոր ժյուրիի պաշտոնը։ 2018 թվականին նա զբաղեցրել է Թայվանի 55-րդ «Ոսկե ձի» կինոմրցանակաբաշխության գլխավոր ժյուրիի պաշտոնը։ 2019 թվականին Կաննի կինոփառատոնի կոմիտեն նրան շնորհեց «Կանայք շարժման մեջ» մրցանակը։ 2021 թվականին նա Պեկինի 11-րդ միջզգային կինոփառատոնում զբաղեցրեց գլխավոր ժյուրիի պաշտոնը։

Կոն Լին Չինաստանի մշակութային հեղափոխությունից հետո 1-ին միջազգային ճանաչում ունեցող, ինչպես նաև մինչ օրս բարձրագույն նվաճումներով և ամենահարուստ քննադատական գրառումներ ունեցող դերասանուհին է։ Նա մեծ ներդրումներ է կատարել չինական կինոն միջազգային ասպարեզ բերելու համար, ինչը մեծ ճանաչում ունի կինոարդյունաբերության մեջ։ Նա ճանաչվել է որպես «Ասիական ֆիլմի առաջին տիկին» և «5-րդ սերնդի կինոռեժիսորների մուսա»։

## Կենսագրություն
### Վաղ կյանք (1965-1987 թվականներ)
Կոն Լին ծնվել է 1965 թվականին Չինաստանի Լիաոնին նահանգի Շենյան քաղաքում․ ընտանիքում հինգ զավակներից ամենափոքրն է։ Հայրը Լիաոնինի համալսարանում դասախոս էր, այնուհետև մշակութային հեղափոխության վաղ շրջանում սկսեց ուսուցանել Շանտոնի համալսարանում և ընտանիքին նույնպես տեղափոխեց Շանտոն նահանգի Ծինան քաղաք։ Մայրը պետական ձեռնարկության ֆինանսական բաժնի աշխատող է եղել, իսկ եղբայրներն ու քույրերը ուսուցիչներ։ Կոն Լին մանկուց սիրել է երգ ու պարը և երազել է երգչուհի դառնալու մասին։ Վաղ տարիքում հաճախել է Ծինանի Սանհեի տարրական դպրոցը։ Երկրորդ դասարանում դպրոցում նրան առաջարկեցին մակական երգեր երգել Ծինանի ժողովրդական ռադիոկայանում։ Կոն Լին վեց տարի սովորել է Ծինանի միջնակարգ դպրոցում։ Այդ ժամանակ նա դպրոցում արվեստի խմբակի անդամ էր և բեմերում հաճախ էր հանդես գալիս իր երգ ու պարով։ 
ձախից|մինի|204x204փքս|<center>Կոն Լին 2007 թվականին Կաննի կինոփառատոնում</center>
1983 թվականին քոլեջի ընդունելության քնությունը ձախողելուց հետո Կոն Լիի ծնողները չաջակցեցին նրան թատերական ասպարեզում։ Այնուամենայնիվ նա սկսեց և՛ աշխատել, և՛ միաժամանակ պատրաստվել թատերական քոլեջի ընդունելության քննությունների համար։

1985 թվականին Կոն Լին նորից միասնական քննություն հանձնեց, բայց քոլեջի ընդունելության քննության չափանիշը տասնմեկ միավորով ցածր էր արվեստի քոլեջների ընդունելության սահմանած գնահատականից։ Դրամատիկական ակադեմիա ընդունող անձնակազմի ուսուցիչները բոլորը ափսոսում էին այդ ամենի համար։ Սակայն նրանք հեշտությամբ չմոռացան Կոն Լիի անունը։ Ընդունող անձնակազմը հանդիսավոր կերպով զեկույց գրեց և ներկայացրեց Չինաստանի Ժողովրդական Հանրապետության մշակույթի նախարարության արվեստի և կրթության վարչությանը՝ Կոն Լիի ընդունելության համար հատուկ հաստատում խնդրելու։ Շուտով Մշակույթի նախարարության արվեստի և կրթության վարչությունը ի պատասխան հաստատեց դրամատիկական ակադեմիայի ներկացրած պահանջները։ Կոն Լին ընդունվեց Դրամատիկական կենտրոնական ակադեմիայի դերասանական բաժինը և ավարտելուց հետո մնաց որպես ակադեմիայի դերասան։

**Կարիերայի սկիզբ-1988-1989 թվականներ**

1988 թվականին Կոն Լին առաջին անգամ համագործակցեց կինոռեժիսոր Ճան Յիմոույի հետ և նկարահանվեց «Կարմիր Սորգո» ֆիլմում մարմնավորելով խելացի գեղջկուհու՝ Ծիուրի դերը։ Այսպիսով նա պաշտոնապես մտավ կինոասպարեզ և սկսեց իր տասնհինգամյա համագործակցության ճանապարհը հինգերորդ սերնդի կինոռեժիսորներ-ի հետ։ Այս ֆիլմը Բեռլինի 38-րդ կինոփառատոնում արժանացել է «Ոսկե արջ» մրցանակին։ Այն չինական ֆիլմերից առաջինն է, որը երեք համաշխարհային կինոփառատոններում համարվել է լավագույն ֆիլմ։ 1988 թվականին արժանցել է չինական ֆիլմի «Ոսկե աքաղաղ» մրցանակին, իսկ լավագույն ֆիլմի համար «Հարյուր ծաղիկ մրցանակին»։ 1989 թվականին Կոն Լին նկարահանվել է Ճան Յիմոուի «Գաղտնաբառը կատվառույծ» ֆիլմում, որտեղ նա մարմնավորել է հասարակ և բարեսիրտ բուժքրոջ՝ Ալիի կերպարը, և լավագույն երկրորդական դերի համար արժանացել է «Հարյուր ծաղիկներ» մրցանակին։ Այդ ամենից հետո նա սկսեց դերասանական հմտությունների և ոճի ուսումնասիրության նոր փուլ։ Նույն տարում Կոն Լին առաջին անգամ համագործակցել է Հոնկոնգյան կինոգործիչների հետ՝ Ճան Յիմոուի հետ նկարահանվելով «Տերակոտայի բանակը» ֆիլմի գլխավոր դերերում։ «Տերակոտայի բանակը» ֆիլմը մայրցամաքի և Հոնկոնգի կինոգործիչների միջև առաջին միջտարածաշրջանային համագործակցությունն է։ Կոն Լին «Տերակոտայի բանակը» ֆիլմի իր դերով առաջին անգամ առաջադրվեց Հոնկոնգի կինոմրցանակաբաշխության «Լավագույն դերասանուհի» անվանակարգում։

### 10 փառավոր տարիներ (1990-1999 թվականներ)
1990 թվականին Կոն Լին նկարահանվելով Ճան Յիմոուի «Ծյու Տոու» ֆիլմում՝ շարունակեց համագործակցությունը նրա հետ։ Ֆիլմը Կաննի 43-րդ միջազգային կինոփառատոնում արժանացել է «Բունուելյան» մրցանակի։ Օսկարի 63-րդ մրցանակաբաշխության ժամանակ այն առաջին չինական ֆիլմն էր, որը առաջադրվել է որպես լավագույն օտարալեզու ֆիլմ։ Կոն Լին ֆիլմում մարմնավորում է Ծյու Տոուին՝ արկածասեր տնային տնտեսուհուն, որի համար Վառնայի միջազգային կինոփառատոնում արժանացել է «Լավագույն դերասանուհի» մրցանակին։

1991 թվականին Կոն Լին նկարահանվել է Ճան Յիմոուի «Վերևից կախված կարմիր լապտերները» ֆիլմում, որը Վենետիկի 48-րդ միջազգային կինոփառատոնում արժանացել է «Արծաթե առյուծ» մրցանակին և Օսկարի 64-րդ կինոմրցանակաբաշխության ժամանակ առաջադրվել է «Լավագույն օտարալեզու ֆիլմ» անվանակարգում։ Կոն Լին ֆիլմում մարմնավորել է ապստամբ կնոջ դերը։ Նույն տարում նրան հրավիրել են Օսկարի մրցանակաբաշխության արարողությանը։ Նա ֆիլմի համար արժանացել է «Հարյուր ծաղիկներ» 16-րդ մրցանակաբաշխության «Լավագույն դերասանուհի» մրցանակին և առաջադրվել է իտալական «Դեյվիդ» մրցանակաբաշխության «Լավագույն դերասանուհի» անվանակարգում։ Միևնուն ժամանակ լավագույն դերասանուհի լինելու համար Կինոքննադատների ազգային ասոցացիան երկու մրցանակ է շնորհել։

1992 թվականին Կոն Լին նկարահանվեց «Ցյո Ծյուի դատական հայցը» ֆիլմում, որը Վենետիկի 49-րդ միջազգային կինոփառատոնում արժանացել է «Ոսկե առյուծ» մրցանակին։ Կոն Լին մարմնավորելով ըմբոստ գեղջկուհուն՝ Ցյո Ծյուի դերը, արժանացել է «Ոսկե աքաղաղ» և ճապոնական կինոքննադատների մրցանակներին։ Իսկ Վենետիկի 49-րդ միջազգային կինոփառատոնում արժանացել է «Լավագույն դերասանուհի» մրցանակին՝ դառնալով վենետիկյան ֆիլմի առաջին չին թագուհին։

1993 թվականին առաջին անգամ համագործակցելով Չեն Կայգեի հետ Կոն Լին նկարահանվեց «Մնաս բարով իմ հարճ» ֆիլմում։ Ֆիլմը Կաննի 46-րդ միջազգային կինոփառատոնում արժանացել է «Ոսկե արմավենի» մրցանակին և բրիտանական կինոակադեմիայի «Լավագույն օտարալեզու ֆիլմ» մրցանակին, ինչպես նաև առաջադրվել է Օսկարի «Լավագույն օտարալեզու ֆիլմ» անվանակարգում։ Մարմնավորելով Ծյու Սիենի՝ հասարակաց տան մարմնավաճառի դերը, ով զոհաբերվել է հանուն սիրո, Կոն Լին արժանացել է Նյու Յորքի կինոքննադատների ասոցիացիայի երկրորդ պլանի «Լավագույն դերասանուհի» մրցանակին։ 2004 թվականին ֆիլմը ներառվել է ամերիկյան «Պրեմիերա» ամսագրի «Պատմության թոփ 100 կատարումներ» ցանկում։ Նույն տարում համագործակցելով Ճոու Սինչիի հետ, նա նկարահանվեց «Սիրախաղ տվող գիտնականը» կատակերգության մեջ։ Կոն Լին ֆիլմում մարմնավորում է ավագ քրոջ՝ Ցյո Սիանի դերը։ Հոնկոնգի 1993 թվականի ֆիլմի տոմսարկղում տոմսերի վաճառքով զբաղեցրեց 1-ին տեղը։

1994 թվականին Կոն Լին, համագործակցելով Ճան Յիմոուի հետ, նկարահանվեց «Ապրել» գեղարվսետական ֆիլմում, որտեղ նա մարմնավորում էր խելացի մոր դերը։ Ֆիլմն արժանացել է Կաննի 47-րդ միջազգային կինոփառատոնի մրցանակին։ Այս դերակատարման համար Կոն Լին առաջադրվեց ամերիկյան «Քլոթրուդիս» կինոմրցանակաբաշխության «Լավագույն դերասանուհի» անվանակարգում։ Նույն տարում նա 4-րդ սերնդի կինոռեժիսոր Հուան Շուցինի «Նկարչի ոգին» ֆիլմում մարմնավորել է չին նկարչուհի Ֆան Յու Լիանի դերը, որը ցուցադրվել է Կաննի միջազգային կինոփառատոնում։

1995 թվականին Կոն Լին նկարահանվել է «Շանհայի տրիադան» ֆիլմում։ Ֆիլմում նա մարմնավորում է Շանհայի լողափում գտնվող երգի և պարի սրահի աղջկա՝ դերասանուհի Ծին Պաոյի դերը։ Կոն Լին նաև երգել է ֆիլմի բոլոր երգերը։ Որպես լավագույն լնկարահանված ֆիլմ, այն արժանացել է «Տեխնիկական նվաճումների համար մրցանակ»-ին և «Ոսկե գլոբուս» մրցանակին, որի մրցանակաբաշխությանը Կոն Լին ներկա է եղել։ Ֆիլմը արժանացել է նաև Կինոքննադատների ազգային ասոցացիայի պրեմիային և «Լավագույն օտարալեզու ֆիլմ» մրցանակներին։

1996 թվականին Կոն Լին, կրկին համագործակցելով Չեն Կայգեի հետ և Ճան Կուորոնի հետ, նկարահանվեց «Սիրավեպը» ֆիլմում, որն այդ տարի ընդգրկվեց Կաննի միջազգային կինոփառատոնի գլխավոր մրցութային ցուցակում։ Խաղալով ազնվական ընտանիքի աղջկա՝ Րու Յիի դերը, Կոն Լին երկրորդ անգամ առաջադրվեց Հոնկոնգի կինոմրցանակաբաշխության «Լավագույն դերասանուհի» անվանակարգում։ Նույն տարում նա հայտնվեց ամերիկյան «Թայմ» և գերմանական «Շպիգել» ամսագրերի շապիկներին։

1997 թվականին Կոն Լին նկարահանվեց Վան Յինի «Չինական զարդատուփը» սիրային ֆիմում։ Ֆիլմն արժանացել է Վենետիկի միջազգային կինոփառատոնի «Լավագույն սաունդթրեք» մրցանակին։ Ֆիլմում Կոն Լին մարմանորում էր Վեյ Անին՝ մայրցամաքից մի կնոջ, ով իր ապրուստը վաստակում էր Հոնկոնգում։ Նույն տարում Կոն Լին հրավիրվել է զբաղեցնելու Կաննի 50-րդ միջազգային կինոփառատոնի գլխավոր մրցութային բաժնի մրցավարի պաշտոնը, դառնալով առաջին չինացին, ով արժանացել է այդ պատվին։ 1998 թվականին Կոն Լին Ֆրանսիայի մշակույթի նախարարի կողմից արժանացել է«Արվեստի և գրականության» մեդալի։

1999 թվականին Կոն Լին 3-րդ անգամ համագործակցեց Չեն Կայգեի հետ, խաղալով մարտարվեստի մասին «Կայսրը և մարդասպանը» պատմական ֆիլմում, որն ընդգրկվել է Կաննի կինոփառատոնի գլխավոր մրցութային ցուցակում և արժանացել «Բարձր տեխնիկական մրցանակ»-ի։

### 20-րդ դարի սկիզբ (2000-2004 թվականներ)
2000 թվականին Կոն Լին Բեռլինի 50-րդ միջազգային կինոփառատոնում եղել է ժյուրիի նախագահի և դարձել է առաջին չինացին, ով աշխարհի երեք խոշոր կինոփառատոններում զբաղեցրել է այդ պաշտոնը։

2002 թվականին Կոն Լին նորից հրավիրվեց զբաղեցնելու Վենետիկի 59-րդ միջազգային կինոփառատոնի ժյուրիի նախագահի պաշտոնը զբաղեցնելու։ Նա առաջին ասիացին է եղել, ով ղեկավարել է Վենետիկի միջազգային կինոփառատոնը։ Նույն տարում Կոն Լին ևս մեկ անգամ համագործակցել է Սուն Ճոուի հետ, նկարահանվելով «Ճոու Յուի գանցքը» սիրային ֆիլմի գլխավոր դերում։ Այս ֆիլմի համար նա արժանացել է Պեկինի համալսարանի ուսանողական կինոփառատոնի «Լավագույն դերասանուհի» մրցանակին։

2003 թվականին Կոն Լին Տոկիոյի 16-րդ միջազգային կինոփառատոնում զբաղեցրել է ժյուրիի նախագահի պաշտոնը դառնալով Տոկիոյի միջազգային կինոփառատոնի պատմության մեջ առաջին կին նախագահը։

2004 թվականին Կոն Լին, համագործակցելով Հոնկոնգցի կինոռեժիսոր Վայ Ծիավեի հետ, նկարահանվեց «2046» և «Էրոս» ֆիլմերում՝ համապատասխանաբար խաղալով երգչուհի և պարուհի Սու Լիճընի և Ծիաո Ծիհուայի դերերը։ Երկու ֆիլմերը համապատասխանաբար ներկայացվել են Կաննի և Վենետիկի կինոփառատոններում։ Նույն տարում նա Կաննի կինոփառատոնում իր ներդրած ավանդի համար արժանացավ հատուկ մրցանակի։

### Մուտքը Հոլիվուդ (2005-2010 թվականներ)
2005 թվականին Կոն Լին մտավ Հոլիվուդ։ Նկարահանվելով «Գեյշայի հուշագրությունները» ճապոնական ֆիլմում, որը զբաղեցրեց «Թայմ» ամսագրի «Տարվա լավագույն ֆիլմեր» ցուցակի իններորդ տեղը և արժանացավ օսկարի՝ Օսկարի 78-րդ մրցանակաբաշխությանը՝ լավագույն արվեստի ուղության, լավագույն նկարչի աշխատանքի, լավագույն հանդերձանքի դիզայնի համար։ Գեյշայի հուշագրությունները ֆիլմում Չու Թաոյի դերի համար Կոն Լին արժանացել է 39-րդ ազգային կինոքննադատների ասոցացիայի պրեմիային՝ լավագույն երկրորդական դերի համար և 2005 թվականի Ամերիկյան «Պրեմիերա» ամսագրի «Թոփ 24 դերասաններ» ցուցակում զբաղեցրել է 3-րդ տեղը։

Կոն Լին համաշխարհային մասշտաբով երեք բլոկբաստեր է թողարկել, այդ թվում Ճան Յիմոուի, Ճոու Րունֆյայի, Ճոու Ծիելունի հետ համագործակցության արդյունքում նկարահանված ֆիլմը, որը 2006 թվականին «Թայմ» ասմագրի կողմից ընտրվել է աշխարհի լավագույն ֆիլմերի տասնյակում։ Ֆիլմում նա մարմնավորում էր համբերատար թագուհուն։ Այս դերի համար նա արժանացել է բազմաթիվ մրցանակների, ինչպիսիք են Հոնկոնգի 26-րդ կինոմրցանակաբաշխության լավագույն դերասանուհի, Հոնկոնգի 12-րդ կինոմրցանակաբաշխության «Արծաթե Բաուհինիա», Հոնկոնգի կինոգործիչների ասոցացիայի 13-րդ մրցանակաբաշխության «Լավագույն դերասանուհի» մրցանակները։ Միացյալ նահանգների Թայմ ամսագրի կողմից ընտրվել է որպես տարվա 7-րդ լավագույն ներկայացում, իսկ Վաշինգտոն փոստի կողմից լավագույն 5 ֆիլմերից զբաղեցրել է 2-րդ տեղը։ Նույն թվականին Կոն Լին Մայքլ Մանի «Մայամիի փոթորիկը» կոմերցիոն ֆիլմում խաղացել է կուբացի թմրավաճառի դերը, որը թողարկվելուց հետո Հյուսիսամերիկյան կինոստուդիայում շաբաթվա հաղթող է ճանաչվել և ընդգրկվել է Թայմ ամսագրի 60 տարվա ասիացի հերոսների շարքում։

2007 թվականին Կոն Լին «Հանիբալի մորաքույրը» սարսափ ֆիլմում խաղացել է օրիորդ Հանիբալի դերը, որից հետո Հյուսիսամերիկյան կինոստուդիայի շաբաթական ցուցակում 2-րդ տեղի հաղթող է ճանաչվել, ինչպես նաև Հյուսիսամերիկյան տեսասկավառակների ամենաշատ վաճառքն է ունեցել։ Նույն տարվա հունիս ամսին Կոն Լին իր ձեռքի հետքը թողեց Հոնկոնգի «Փառքի պուրակ»-ում։

2010 թվականին Կոն Լին, համագործակցելով Ջոն Կուսակի և Ճոու Րունֆայի հետ, նկարահանվեց «Շանհայ» դետեկտիվ ֆիլմում։ Նույն տարում նա ֆրանսիայի մշակույթի նախարարի կողմից ստացել է «Արվեստի և գրականության» մեդալ՝ դառնալով 1-ին չինուհին, ով արժանացել է այդ պատվին։

[317x317px|巩俐出席[第51屆坎城影展|1998年戛纳电影节，與美國女星安迪·麥杜維合影]] 
մինի|328x328փքս

### Կարերիան 2011 թվականիից մինչ օրս
2011 թվականին Լիու Տըհուայի հետ Կոն Լին նկարահանվել է «Ես գիտեմ կնոջ սիրտը» Հոլիվուդյան կատակերգության մեջ, որում նա մարմնավորել է տնօրենի պաշտոն զբաղեցնող հաջողակ կնոջը՝ Լիյի Լոնին։ Նույն տարում Հարավային Կորեայի չինական կինոփառատոնը բացեց նրա անձնական աշխատանքների ցուցահանդեսը։

2014 թվականին Կոն Լին, համագորցակցելով Ճան Յիմոուի հետ նկարահանվեց «Վերադարձ» ֆիլմում, որն ընդգրկվեց Կաննի 67-րդ կինոփառատոնի «Հատուկ ցուցահանդես»-ում։ Կոն Լին մարմանվորում է գլխավոր հերոսուհուն՝ իր սիրուն սպասող թշվառ կնոջ՝ Ֆըն Վանյուի դերը, որի համար առաջին անգամ ստանում է «Ոսկե ձի» մրցանակը։ Նույն տարում հունիսին Կոն Լին զբաղեցրել է Շանհայի 17-րդ միջազգային կինոփառատոնի ժյուրիի նախագահի պաշտոնը։ Նա արդեն 4-րդ անգամ է, որ զբաղեցնում էր միջազգային կինոփառատոնի ժյուրիի նախագահի պաշտոնը։ Նույն տարում Կոն Լին հայտնվեց ճապոնական թերթի «Թոփ 100 օտարազգի դերասանուհիներ» ցուցակում։

2015 թվականին Կոն Լին «Վոգյու» ամսագրի գլխավոր խմբագիր Աննա Վինտուրի կողմից հրավիրվել է Միացյալ Նահանգներ «Մեթ Գալա»-ում（Նյու Յորքի մետրոպոլիտոն թանգարանի բարեգործական պարահանդես）զբաղեցնելու համանախագահի պաշտոնը՝ դառնալով այդ դիրքը զբաղեցնող առաջին չինացին։ Կոն Լին ընդգրկվեց Վոգյուի «7 չինացի դերասանուհիներ, որոնց պետք է ճանաչել» ցուցակում և ՄԱԿ-ի «Արվեստի փոփոխող ուժը և 16 անձիք, ովքեր իրենց ազդեցությունն են թողել մշակույթի վրա» ցուցահանդեսում։ Նույն տարում Կոն Լին համարվեց այն 16 արտիստներից մեկը, ով իր հետքն է թողել մշակույթում։

2016 թվականին Գարնանային տոնին Կոն Լին և Հոնկոնգի «4 երկնային թագավորներ»-ից Կուո Ֆուչընը, Ֆըն Շաո Ֆընը «Ճանապարհորդություն դեպի արևմուտք» ֆիլմում խաղացին գլխավոր հերոսների դերերը։ Կոն Լին մարմնավորում է սպիտակ դևի դերը։

2018 թվականի ապրիլի 13-ին Կոն Լին նկարահանվեց հոլիվուդյան «Մուլլան» ֆիլմում խաղալով Կախարդ Սիաննանի դերը։ Նույն տարում նրան հրավիրել են զբաղեցնելու Թայվանի 55-րդ «Ոսկե ձի» կինոմրցանակաբաշխության ժյուրիի նախագահի պաշտոնը։

2019 թվականի մայիսին Կոն ԼԻն Չըն Քըսինի «Չեմպիոն» ֆիլմում մարմնավորեց վոլեյբոլիստ Լան Պինի դերը, իսկ Մայիսի 19-ին Կաննի 72-րդ կինոփառատոնում կազմակերպչական կոմիտեի կողմից արժանացավ «Կանայք շարժման մեջ» մրցանակին։ Նույն տարում նա, համագործակցելով Լոու Յեի հետ նկարահանվեց «Լանսիտայի թատրոնը» ֆիլմում, որը հայտնվել է Վենետիկի կինոփառատոնի մրցութային կարճ ցուցակում։ Կոն Լին դարձավ առաջին ասիացի դերասանուհին, ով 4 անգամ ընդգրկվել է Վենետիկի կինոփառատոնի մրցութային կարճ ցուցակում։ Ֆիլմը ներառվել է նաև համապատասխանաբար Տորոնտոյի և Նյու Յորքի կինոփառատոնների մրցութային կարճ ցուցակում։

2020 թվականի սեպտեմբերի 4-ին Ուոլթ Դիսնեի Մուլան Ֆիլմը, որում Կոն Լին խաղում էր կախարդի դերը թողարկվեց ողջ աշխարհում, սեպտեմբերի 25-ին պաշտոնապես թողարկվեց նաև «Չեմպիոն» ֆիլմը։ Նույն տարում ՉժՀ-ի 70 ամյակին նվիրված« Նոր դարաշրջան» միջազգային կինոփառատոնում նա արժանացել է «Ազգի լավագույն 10 դերասանուհիներ» մրցանակին։

## Ներկայացման ոճ
Որոշ կինոքննադատներ կարծում են, որ Կոն Լիի ֆիլմերից շատերում նա հիմնականում խաղում է զոհի և բռնության ենթարկվածի դեր, որը փորձում է ազատվել կոռուպցիայի, բռնության և ճնշումների լաբիրինթոսից։ Ինչպես «Վերևից կախված կարմիր լապտերները» և «Շանհայի տրիադան» ֆիլմերում նա ակամայից մարդասպան էր դարձել, որից հասկացել է, որ աջակցել է մի մութ գործի։

Վերլուծությունները ցույց են տալիս, որ Կոն Լիի ներկայացման ոճի հիմնական առանձնահատկությունը բնականությունն է, և այդ ոճի ձևավորումը Կոն Լիի դերասանական տաղանդից և ըմբռնումից է եկել։ Նրա ուսուցիչը՝ Յին Տավեյը, ասել է՝ Կոն Լին կարող է խոսել աչքերով, այդ աչքերում ես կարող եմ տեսնել դերասանական հիմնական հատկնիշներ և բարձր ինտելեկտ։ Չինական դրամայի ուսումնասիրության ընթացքում ներկայացումների փորձը Կոն Լիին հնարավորություն տվեց ուսումնասիրել և հարստացնել դերասանական տաղանդը՝ անցնելով դերասանական նոր փուլի՝ գերազանց զգացմունքայնությամբ, արտահայտչականությամբ և կրքով։

«Կարմիր Սորգո» և «Տերակոտայի բանակը» ֆիլմում նա ավելի հանգիստ դեր է տանում, իսկ «Ծյու Տոու», «Վերևից կախված կարմիր լապտերները», «Ցյու Ծյուի դատական հայցը» և «Երբ արթնանաս» ֆիլմերում նրա կատարումը չափավոր հանգիստ է, փոփոխվող, իսկ ամբողջական կերպարը հասնում է բնական իրականության գագաթնակետին։ Կոն Լիի կատարումը ոչ մի կերպ չափազանցված չէ և շատ բնական է։ Կարող ենք մեջբերել հայտնի քննադատ Ճոն Տիենֆեյի խոսքերը ուղղված Մերի Սթրիփին․ «Դերասանությունը մեծ տաղանդ է պահանջում, սակայն չեմ տեսնում դերասանական որևէ նշան․ տեսախցիկից այն կողմ միայն գործողություններ եմ տեսնում»։ Նախնիները ասել են․ «Գեղեցկուհու դեմք նկարելը գեղեցիկ է, բայց հաճույք չի պատճառում, Մընֆընի աչքերը մեծ են, բայց ոչ սարսափելի»։ Ահա թե ինչու դերասանը և ֆիզիկապես և հոգեպես պետք է լինի իր դերի մեջ։

Ասիական շաբաթական պարբերականներից մեկում մի անգամ մեկնաբանվել է, որ Կոն Լիի վաղ դերերը հաստատել են նրա համբավը և նա դարձել է աշխարհի ամենագրավիչ կինոաստղերից մեկը, ինչը համարվել է վերադարձ դեպի Հոլիվուդի ոսկե դար։

Կոն Լիի և 5-րդ սերնդի չին ռեժիսորների համագործակցության ընթացքում պետք է նշել Ճան Յիմոուին և Չեն Կայգեին։ Կոն Լիի խաղը Ճան Յիմոուի ֆիլմում երկխոսություն է իր հոգու և դերի միջև, և յուրաքանչյուր դերակատարումը կյանքի իրական իմաստի բացահայտումն է։ Չեն Կայգեի «Մնաս բարով իմ հարճ»-ը ֆիլմը «Պրեմիերա» ամսագրում «Պատմության 100 լավագույն կատարուներ»-ում 89-րդ տեղն է զբաղեցրել։ Ֆիլմում ամուսնուն ուղղված իր ամաչկոտ ժպիտը նույնիսկ ավելի խոսուն է, քան մյուս դերասանների խաղը։ 5-րդ սերնդի կինոռեժիսորների հետ համագործակցության արդյունքում Բի-բի-սին Կոն Լիին անվանել է չինական ֆիլմի նոր ալիքի մարմնացում։Նոր հազարամյակ մտնելուց հետո Կոն Լին սկսեց առաջընթացներ փնտրել դերասանական վարպետության մեջ։ «Գեղեցիկ Մայրիկը» ֆիլմում դերը հաջողությամբ կատարելու համար նա գնաց թերթի խմբագրության գրասենյակ, թերթերի տարածում և առաքում սովորեց և լսողության խանգարումներ ունեցող երեխաների հետ տաս օրից ավել ապրեց գյուղում։ «Ճոու Յուի գնացքը» ֆիլմում նա այնքան էր խորացել իր դերի մեջ, որ գրեթե ընկնում էր երկաթուղուց։ 2004 թվականին Վան Ծիավեյի հետ համագործակցության արդյունքում նկարահանված «2046» և «Էրոս» երկու ֆիլմերը համարվել են նոր առաջընթաց նրա դերասանական ոճում։ Մեկնաբանություններում ասվում է, որ Կոն Լին աննախադեպ սառնություն և գեղեցկություն է դրսևորել սիրո մեջ, որը հակասական բախում է կազմում ներքին կրքի հետ, ինչը ստիպում է մարդկանց նոր ակնկալիքներ ունենալ նրա հանդեպ։ Սակայն որոշ քննադատներ էլ նշում են․ «Չնայած նրան, որ Կոն Լին այս պահին իր դերասանական արվեստի գագաթնակետում է, դա այդքան էլ չի համապատասխանում իր դերասանական հմտություններին»։

Ավելի ուշ 2005 թվականին Կոն Լին թողարկեց Հոլիվուդյան «Գեյշայի Հուշագրությունները» բլոկբաստերը, որը հաջողությամբ հերքեց նրա մասին նախորդ մեկնաբանությունները։ Ֆիլմում նա կերտեց ճապոնացի թագուհուն, և իր խոժոռ հայացքն ու ժպիտը արժանացավ քննադատների միաձայն գովասանքին։ Ամերիկյան« Բազմաժանր» ամսագիրը մեջբերելով Բեթթի Դեյվիսի «Վերածնունդ»-ը նկարագրում է Կոն Լիի խաղը։ Շքեղ կիմանոն և վարսերի մազակալը չեն փակում նրա շարժուձևերը։ Ունքերը և վարսերի սանրվածքը, խոժոռ հայացքը և ժպիտը ամբողջը հմայիչ է։

2006 թվականին «Թայմ» ամսագիրը «Ոսկե ծաղիկի անեծքը» ֆիլմի համար նրան թագուհի անվանումն է տվել, նրա դերը միաժամանակ համարվել է տարվա7-րդ լավագույն դերակատարումը։

Վերջին տարիներին Կոն Լին ավելի ու ավելի է վայելում դերասանի համբավը։ Նրա հին գործընկեր Ճան Յիմոուն, որը 2014 թվականին կրկին համագործակցել է Կոն Լիի հետ մի անգամ ասել է, որ նրա դերասանական հմտությունները ուղեցույցներ են, որոնք շատ բնական են արտահայտվում՝ հասնելով կատարելության աստիճանի։

2016թ.-ին Կոն Լին նկարահանվել է Ճըն Պաո Րույի «Ճանապարհորդություն դեպի արևմուտք» առասպելական ֆիլմում։ Դևի կերպարը ավելի լավ արտահայտելու համար նա ներկայանում էր անշունչ կատարմամբ։

2019 թ.-ին Կոն Լին նկարահանվել է կինոռեժիսոր Լու Յեի «Լանսիտայի թատրոն» ֆիլմում։ Նրա խաղն արժանացավ քննադատների բարձր գնահատականին Վենետիկի կինոփառատոնում հայտնվելուն պես։ Այս դերակատարումը հակասում էր նրա նախկին դերասանական հնարքներին․

## Անձնական կյանք
Ճան Յիմոուն և Կոն Լին նախկինում մտերիմ գործընկերներ լինելուց բացի նաև կյանքի ընկերներ էին։ Մի շարք համագործակցությունների արդյունքում նրանք հասան իրենց կարիերայի գագաթնակետին։ Սակայն 8 տարվա ծանոթությունից և 7 ֆիլմ նկարահանելուց հետո նրանք բաժանվեցին։

Կոն Լին ամուսնացավ Բրիտանա-ամերիկյան ծխախոտի ընկերության տնօրեն Հոնկոնգցի Հուան Հը Սիանի հետ և 2008թ.-ին Սինգապուրում քաղաքացիություն ստացավ, սակայն 2010 թ.- ին նրանք ամուսնալուծվեցին։

2017թ.-ին պարզվեց, որ նա հանդիպում էր էլեկտրոնային երաժիշտ Ժան Միշել Ժարի հետ, որից հետո 2019թ.- ին նրանք ամուսնացան։

## Հեռուստատեսային աշխատանքներ
### Ֆիլմեր

### Կրկնօրինակումներ
* 2007թ․ «Իմ հապալասե գիշերներ» ֆիլմի կրկնօրինակում

## Երաժշտական ստողծագործություններ
### Սինգլ (Մեկ նվագարկման ձայնագրություն)
•1994թ. -«Ատել այս կյանքը» （«Արևմտյան Չուի արքան» ֆիլմի թեմատիկ երգը չինարենով）

•1995թ. -«Շանհայի տրիադան» (Ներառված է «Շանհայի տրիադան» ֆիլմի բնօրինակ սաունդթրեքում)

•1995թ. -«Դուրս արի» (Ներառված է «Շանհայի տրիադան» Ֆիլմի բնօրինակ սաունդթրեքում)

•1995թ. -«Լիալուսնի փայլը» (Ներառված է «Շանհայի տրիադա» ֆիլմի բնօրինակ սաունդթրեքում)

•1995թ.-«Ճեպընթաց գնացքը»(Ներառված է «Շանհայի տրիադան» ֆիլմի բնօրինակ սաունդթրեքում)։

•1995թ.-«Սեթևեթողը» (Ներառված է «Շանհայի տրիադան» ֆիլմի բնօրինակ սաունդթրեքում)։

•2001թ.-«Նոր Պեկին, Նոր օլիմպիական խաղեր», (Պեկինի օլիմպիական խաղերի մրցույթի հայտարարման երգը, Ջեքի Չանի, Կոկո Լիի հետ համատեղ կատարմամբ )

### Երաժշտական տեսահոլովակներ
•1987թ., Յե Ցիեն Վըն («Արշալույս մի բացվիր»)

•2001թ. Ջեքի Չան, Կոկո Լի,  («Նոր Պեկին, Նոր Օլիմպիական խաղեր»)

## Գովազդեր
* Piaget
* Ցյու Մեյ (Տնային կահույքի ընկերություն)
* Loreal Paris
* Մեդիա (էլեկտրական սարքավորումների բրենդ )
* Տայան մոտոցիկլետներ
* Chopard Jewelry、Chopard Watches
* Յա Ցիաո ձեռքի ժամացույցներ
* OSIM
* Ծիա Լուն թխվածքաբլիթ
* Յե Լի կարմիր չոր գինի
* Հայսենս (Խոշոր կենցաղային տեխնիկա և էլեկտրոնիկա արտադրող  ընկերություն）

## Հասարակական գործունեություն
2000 թվականին Կոն Լին ՅՈՒՆԵՍԿՕ-ի կողմից նշանակվել է «Արտիստ հանուն խաղաղության» պատվավոր խմբում։ Նույն տարում Պարենի համաշխարհային օրը Կոն Լին ՄԱԿ-ի կողմից նշանակվեց պարենի և գյուղատնտեսության կազմակերպության ներկայացուցիչ։

2001 թվականին Կոն Լին նշանակվեց Պեկինի 2008թ.-ի օլիմպիական հայտի ներկայացուցիչ։

2008 թվականին ՄԱԿ-ի Շրջակա միջավայրի պաշտպանության կենտրոնական գրասենյակի կողմից Կոն Լին նշանակվեց՝ որպես շրջակա միջավայրի պաշտպանության համաշխարհային դեսպան։ Շրջակա միջավայրի պաշտպանության պաստառը հրապարալվել է աշխարհով մեկ, և միջազգային օրը պաշտոնապես հայտարարվել է հունիսի 5-ին։

2016թ.-ին Կոն Լին նշանակվել է որպես չինական ֆիլմերի համաշխարհային տարածման ներկայացուցիչ։։

1998-2008 թվականին Կոն Լին նշանակվեց Չինաստանի Ժողովրդական Հանրապետության Քաղաքական Խորհրդատվական համաժողովի կոմիտեի անդամ։

## Գրքեր և ուսումնասիրություններ
### Կենսագրություն

* Վան Կը(1992թ.) «Մանրամասներ Կոն Լիի մասին»։ Ծիանսու Նահանգի Արվեստի և գրականության մամուլ ISBN 9787539904160
* Լի Ար Վեյ(2002) «Չին գեղեցկուհի Կոն Լին»։ Հարավային Ամենօրյա Մամուլ ISBN 9787806521052
* Սու Ծին և Լյո Սին (2006) «Կոն Լիի հանրաճանաչությունը» Թուան Ծիե մամուլ։ ISBN 9787802141346
* Հը Մինմին(2006) «Կոն Լիի կենսագրությունը» Շանթոու համալսարանի մամուլ։ ISBN 9787810369121

### Մենագրություն
* Ան Յուեն և Լյո Հուեյ Լան (1993թ.) «Դեպի համաշխարհային ֆիլմիի փառք»։ Չինական Հուա Ցիաո մամուլ։ ISBN 9787800746796
* Լի Ար Վեյ (2002թ.) «Ուղղված Կոն Լիին»։ Ծինծի ամենօրյա մամուլ։ISBN 9787801279781

## Հանրաճանաչություն
Ավելի քան 30 տարի Կոն Լին համարվելով աշխարհի ամենագեղեցիկ արևելյան կինը եղել է չին դերասանուհու միջազգային ասպարեզի խոսնակը, ինչպես նաև համաշխարհային ֆիլմում  ամենաբարձր կարգավիճակն ու ազդեցությունն ունեցող դերասանուհին։

1980 թ.-ից դերասանական կարիերան սկսելուն պես, բազմաթիվ ֆիլմեր, որոնցում Կոն Լին նկարահանվել է գրանցվել են  չինական կինոպատմության մեջ։ Բազմաթիվ դասական կերպարներ միշտ սիրով ընդունվել և ընդօրինակվել են։  Նա նաև չին կինոգործիչների համար ուղի է ստեղծել դեպի Հոլիվուդ։

Աշխարհում նա առաջին դերասանուհին է, ով արժանացել է եվրոպական երեք խոշոր կինոփառատոնների լավագույն ֆիլմ մրցանակին։

Նա Վենետիկի կինոփառատոնի առաջին ասիացի ժյուրիի նախագահն է։

Նա Եվրոպայի երեք մեծ կինոփառատոններում ամենաշատն ընդգրկված ասիացի դերասանուհին է։

Նա Բեռլինի կինոփառատոնի ժյուրիի առաջին ասիացի նախագահն է։

Նա Վենետիկի կինոփառատոնի ֆիլմի առաջին չին թագուհին է։

Նա Կաննի կինոփառատոնի առաջին չին դատավորն է։

Նա Տոկիոյի կինոփառատոնի  ժյուրիի առաջին չին նախագահն է։

Նա առաջին չին աստղն է, ով հայտնվել է Թայմ ամսագրի շապիկին։

Նա չինական կինոաշխարհում միակ դերասանն է, ով Եվրոպայի երեք մեծ կինոփառատոններում   արժանացել է անհատական մրցանակների։

Նա Շանհայի կինոփառատոնի ժյուրիի առաջին կին նախագահն է։

Նա առաջին չին դերասանուհին է, ով աջակցել է ֆրանսիական L'Oreal Paris կոսմետիկայի ապրանքանիշին։

1993 թվականին Մնաս բարով իմ հարճ-ը ֆիլմով նա դարձավ առաջին ասիացի դերասանուհին ով արժանացավ Նյու Յորքի կինոքննադատների ասոցիացիայի մրցանակին։ Նույն թվականին նա դարձավ առաջին չինացին, ով արժանացավ Բեռլինի կինոփառատոնի «Ոսկե տեսախցիկ» մրցանակին։

2005թ.-ին նա Գեյշայի հուշագրություները ֆիլմում Չու Թաոյի դերի համար նա ընդգրկվեց Միացյալ Նահանգների Ազգային ասոցիացիայի երկրորդ պլանի լավագույն դերասանուհի անվանակարգում՝ դառնալով առաջին ասիացին, ով արժանացել է այդ մրցանակին։

2015 թվականին նրան հրավիրել են է զբաղեցնելու Մեթ Գալայ-ի համանախագահի պաշտոնը։ Նույն տարում նա ՄԱԿ-ի կողմից ընդգրկվել է այն 16 մարդկանց շարքում ովքեր իրենց հետքն են թողել մշակույթում։

Համաշխարհային կինոարտադրության մեջ իր համբավի և իր թողած ազդեցության շնորհիվ նա հաջորդաբար եղել է Կաննի 50-րդ միջազգային կինոփառատոնի ժյուրիի անդամ, Վենետիկի 59-րդ միջազգային կինոփառատոնի,, Տոկիոյի 16-րդ միջազգային կինոփառատոնի,Շանհայի 17-րդ միջազգային կինոփառատոնի և 55-րդ «Ոսկե ձի» մրցանակաբաշխության ժյուրիի նախագահի պաշտոնը։

## Մրցանակներ և շքանշաններ
### Վենետիկի միջազգային կինոփառատոն

### Կաննի միջազգային կինոփառատոն

### Բեռլինի միջազգային կինոփառատոն

### Մոնրեալի միջազգային կինոփառատոն

### Վառնայի միջազգային կինոփառատոն

### Իտալական ֆիլմի մրցանակաբաշխություն

### Ամերիկյան «Սպուտնիկ» մրցանակաբաշխություն

### Չինական ֆիլմի «Ոսկե աքաղաղ» մրցանակ

### Հոնկոնգի կինոմրցանակաբաշխություն

### «Ոսկե ձի» մրցանակաբաշխություն

### 100 ծաղիկ կինոմրցանակաբաշխություն

### Չինական կինոյի «Հուապիաո» մրցանակաբաշխություն

### Չինաստանի Չանչունի կինոփառատոն

### Ասիական ֆիլմի մրցանակաբաշխություն

### Չինաստանի կինոռեժիսորների ասոցացիայի մրցանակաբաշխություն

### Մակաոյի միջազգային կինոփառատոն

### Հուատին մրցանաաբաշխություն

### Չինական կինոմեդիայի մրցանակաբաշխություն

### Պեկինի համալսարանական կինոփառատոն

### Չինական ֆիլմի «Ոսկե փյունիկ» մրցանակաբաշխություն

### Կինոքննադատների ազգային ասոցացիայի մրցանակաբաշխություն

### Այլ կինոմրցանակներ

## Համառոտ ներկայացված անձնական տվյալներ
•1993թ.-Օսկար մրցանակաբաշխության ժյուրի անդամ

•1997թ.-Կաննի 50-րդ միջազգային կինոփառատոնի ժյուրիի անդամ

•2002թ.-Վենետիկի 59-րդ միջազգային կինոփառատոնի ժյուրիի նախագահ

•2000թ.-Բեռլինի 50-րդ միջազգային կինոփառատոնի ժյուրիի նախագահ

•2003թ.-Տոկիոյի 16-րդ միջազգային կինոփառատոնի ժյուրիի նախագահ

•2014թ.-Շանհայի 17-րդ միջազգային կինոփառատոնի ժյուրիի նախագահ

•2018թ․-Թայվանի 55-րդ «Ոսկե ձի» կինոմրցանակաբաշխության ժյուրիի նախագահ

•2021թ. -Պեկինի 11-րդ միջազգային կինոփառատոնի ժյուրիի նախագահ

## Կերպարի գնահատում
Ռենե Զելվեգեր-Ես տեսել եմ նրա Վերևից կախված կարմիր լապտեր ֆիմում խաղալիս, նա կատարյալ էր խաղում։ Առանց չափազանցության՝ ես նրա երկրպագուն եմ։：

Քեյթ Բլանշետ-Նա արտաքնապես գեղեցիկ է։ Դերը, որ մարմնավորել է «Բարով մնաս իմ հարճ» ֆիլմում, բավականին տպավորիչ է և շատ էլեգանտ։：

Մառլոն Բրանդո-Չին դերասաններից ճանաչում եմ Գո Յոին, իսկ դերասաուհիներից՝ միայն Կոն Լիին։

Ճան Ճեն-Կոն Լին այն մարդն է, ով ամենամեծ տպավորությունն է թողել ինձ վրա։ Ցանկանում եմ նրա նման դերասան լինել։

Կու Ֆուչըն-Գուցե վիրավորական հնչի շատերի համար, սակայն ես դեռ կարծում եմ, որ Կոն Լին ներկայումս չին լավագույն դերասանուհին է և առաջին տեղն է զբաղեցնում：

Ճան Ծըյի-Կոն Լին այն դերասանուհին է ում ես երկրպագում եմ։ Նա ավելի շատ հաջողությունների է հասել, քան ես։ Ես հարգում եմ նրան։

Չեն Կայգե-Ըստ ինձ Կոն Լին շատ տաղանդավոր է, և այդ տաղանդը բնատուր է։

Ճոու Սուն-Կարծում եմ Կոն Լին երիտասարդ կանանց արվեստի հիմնադիրն է և ոչ ոք չի կարող գերազանցել նրան։

Ճոու Սուն-Կարծում եմ Կոն Լին երիտասարդ կանանց արվեստի հիմնադիրն է և ոչ ոք չի կարող գերազանցել նրան：

Չըն Չոն-Կոն Լիի հանդեպ ոչինչ չունեմ։ Միշտ երկրպագել եմ նրան Նա չինաստանի լավագույն դերասանուհիներց մեկն է：

Ճաո Վեյ-Կոն Լին իմ կարիերայի ուսուցիչն է. մինչ նկարչի հոգին ֆիլմը ես չգիտեի թե ինչ է ֆիլմը և ինչ է ներկայացումը։ Եթե ես չխաղայի այդ ֆիլմում, ես չէի հասնի նոր նվաճումների։：

Լիու Ծիա Լին-Այդպիսի դեր չկա, որ նա չի խաղացել։ Նրա նվաճումները գերազանցում են պարտություններին։ Ինձ համար նա հիանալի դերասանուհի է։

Ճոն Չուհոն-Նա ՝կատարյալ՝՝ է, ոչ միայն գեղեցիկ է, այլև շատ լավ է խաղում։ Նա Չինաստանում լավագույն դերասանուհիներից մեկն է։

Ճան Ծիա Հուեյ-Կոն Լիի դերասանական հմտությունները, տաղանդի խորությունը և յուրօինակությունը ակնհայտ է բոլորին։։

Վան Անյի. «Ֆիլմի սյուժեն սովորական ունայնությունը չէ։ Այդ մեծ արարողությունը հեռու է դրախտ կոչվելուց, գեղեցիկ տեսարաններից ու դրանց առատությունից, նրբագեղ մետաքսյա զգեստներից։ Գոնգ Լին ներկայացված է որպես միայնակ կերպար գիշերվա աղոտ լույսի ներքո»։

## Կոնֆլիկտներ
51-րդ «Ոսկե ձի» մրցանակաբաշխության ժամանակ, երբ Կոն Լին չստացավ մրցանակը, իր գործակցի միջոցով փոխանցեց, որ շատ է հավանել Թայվանը և հետագայում կվերադառնա այնտեղ, սակայն նա մրցանակաբաշխության արդարացիությունը կասկածելի է համարել։ Նա ասել է, որ հետագայում չի մասնակցի «Ոսկե ձի» մրցանակաբաշխությանը, անիմաստ է։ Սա մեծ աղմուկ է բարձրացրել չինական կինոարտադրության մեջ։ Շատ թայվանցի դերասաններ անձնամբ փորձեցին հարթել տարաձայնությունը։ Այդ ժամանակ շատ կարծիքներ կային որ դա Կոն Լիի գործակցի անձնական կարծիքն է, որը չի կարելի ներկայացնել Կոն Լիի անունից։ Հետագայում՝ 2018 -ին, «Ոսկե ձի» գործադիր կոմիտեի նախագահ Լի Անի հրավերով Կոն Լին համաձայնեց զբաղեցնել 55-րդ «Ոսկե ձի» մրցանակաբաշխության ժյուրիի նախագահի պաշտոնը։ Ան Լին ասել է, որ ինքը նույնպես զբաղեցրել է ժյուրիի նախագահի պաշտոնը և հասկանում է, որ դա մեծ պատիվ լինելուց բացի նաև ծանր աշխատանք է։ Նա կարծում է, որ Կոն Լին ոչ միայն չինական կինոարտադրության մեջ  կարևոր դեր ունի, այլ նաև միջազգային ասպարեզում մեծ փորձ ունի և հարմար թեկնածու է այդ պաշտոնը զբաղեցնելու  համար։

## Ծանոթագրություններ

## Արտաքին հղումներ
* 
* 巩俐  在中文电影资料库 

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Դերասանուհիներ այբբենական կարգով
Կատեգորիա:Չինացի արվեստագետներ
Կատեգորիա:Չինացի դերասաններ
Կատեգորիա:Չինացի կինոդերասաններ
Կատեգորիա:Պատվո լեգեոնի շքանշանի կոմանդորներ
Կատեգորիա:Վիքիպեդիա:ԲՊՀ հոդվածներ 2023